’Højlunds Forsamlingshus’ inviterer otte toppolitikere og et par hundrede borgere inden for til debat om alt det, vi har et fælles ansvar for og en fælles interesse i. Nemlig hverdagen, fremtiden og hvordan vi bedst indretter os med hinanden.  I forsamlingshuset kan du deltage i den demokratiske samtale ansigt til ansigt med både vælgere og folkevalgte. Her kan vi være uenige og holdninger kan brydes, uden at vi bliver uvenner af den grund. Hvis du har lyst til at deltage, så meld dig til her , og skriv hvilket spørgsmål, emne eller synspunkt, du gerne vil diskutere. - Der kommer otte toppolitikere, og vi fylder salen med hundredvis af borgere. Det bliver til en debat og en samtale om alt det, vi er sammen om, siger TV 2-vært Gertrud Højlund. Arrangementet foregår til TV2 og TV 2 Nords valgtræf 27. Oktober klokken 19.15 Nordkraft. Selve debatten starter kl. 20.00 og forventes afsluttet cirka 21.30. Og det er naturligvis ingen tilfældighed med navnesammenfaldet. ’Højlunds Forsamlingshus’ var et af TV 2s stærkeste tv-formater fra 1988-1994 takket være Gertrud Højlunds far, den nu afdøde højskoleforstander Niels Højlund. Han gav den politiske samtale i de gamle forsamlingshuse i provinsen et liv i en moderne tv-alder, og det blev et af datidens helt store seerhit. Ideen er helt enkel: Mennesker mødes, og meninger brydes. Det vil også ske i ’Højlunds Forsamlingshus’ denne gang. Hvis du har lyst til at deltage i samtalen i Højlunds Forsamlingshus i Aalborg, så skal du booke din billet her . Inden debatten er der på mulighed for at se `Tirsdagsanalysen´ live med Peter Mogensen og Michael Kristiansen i selskab med Anne Vig, `NEWS & Co´ samt opleve politikere fra en anden side i `Valgquizzen´ med Anders Breinholt. Valgtræffet åbner kl. 15 med aktiviteter foran Nordkraft, hvor alle er velkomne. Du kan blandt andet debattere med en nordjysk kandidat og sætte dig i statsministerens stol. TV 2 Nord præsenterer lokale politiske debatter dagen igennem, og du kan også opleve TV 2-Vejret med Peter Tanev og få nye perspektiver på klimaets udfordringer.

Referat:
Forsamlingshuset er det modsatte af en debat på sociale medier og styres med fast, veloplagt og venlig af hånd af TV 2-vært Gertrud Højlund. Det sker 27. oktober på Nordkraft.